Montmorijoniit

Montmorijoniit on monokliinne füllosilikaatne savi koostises olev mineraal. Montmorijoniidi idealiseeritud keemiline valem on (Na, Ca)0,33,(Al, Mg)2(Si4O10)(OH)2·nH2O. Sagedased lisandid on veel kaalium ja raud. Kuna mineraali kristallid on väga väikesed, on ta väga pehme. Ka on selle kristallid lõdvalt seotud, mistõttu vesi võib nende vahele tungida ja mineraal võib seega märkimisväärselt paisuda. Mineraali iseloomustab tiksotroopia.The Thixotropic Properties of Hydrotalcite-like/Montmorillonite Suspensions Shu-Ping Li,Wan-Guo Hou, De-Jun Sun, Pei-Zhi Guo, Chun-Xiao Jia, Ji-Fan Hu Langmuir 2003, 19, 8, 3172-3177. 6 märts 2003

Mineraal võib tekkida koobastes erinevate samblike elutegevuse tulemusel. Montmorijoniidiga kaasnevad mineraalid on kloriit, kaoliniit, muskoviit ja illiit.https://www.mindat.org/min-2821.html Kuivades tingimustes muutub montmorijoniit palõgorskiidiks, happelistes tingimustes tekib sellest aga halluasiit.Hill, Carol; Paolo Forti (1997). "Deposition and Stability of asdSilicate Minerals". Cave Minerals of the World (Second ed.). National Speleological Society. lk. 177. ISBN 1-879961-07-5

Mineraali kirjeldati esmakordselt aastal 1847 Prantsusmaal Montmorillonis. See on ka montmorijoniidi tüüplokaliteet. Mineraal on ülilevinud. Mineraali on leitud ka Marsilt.Nasa's Opportunity rover finds Martian water appropriate for the origin of life

Kasutusalad
Montmorijoniiti kasutatakse naftapuurimisel puurimisvedeliku valmistamiseks, seda lisatakse pinnasele selle põuakindlamaks muutmiseks ja niiskuse-eemaldajates. Ka kasutatakse seda nafta krakkimisel katalüsaatorina.Lloyd, Lawrie (2011). Handbook of Industrial Catalysts. New York: Springer. lk. 181–182. ISBN 978-0387246826.

Mineraal on efektiivne raskmetallide adsorbent.Bhattacharyya, KG; Gupta, SS (2008). "Adsorption of a few heavy". Advances in Colloid and Interface Science. 140 (2): 114–31 Seda lisatakse vahel ka lemmikloomade toidule, et see seoks keskkonnamürke. Seda on kasutatud ka allergilise dermatiidi raviks.Saary, J; Qureshi, R; Palda, V; Dekoven, J; Pratt, M; Skotnicki-Grant, S; Holness, L (2005). "A systematic review of contact dermatitis treatment and prevention". Journal of the American Academy of Dermatology. 53 (5): 845.

Bioloogiline toime
Montmorijoniidi mõjul moodustuvad lipiidsetest mitsellidest vesiikulid. Ka aitab see nukleotiididel moodustada RNA-d, mis koguneb vesiikulite sisse.https://www.eurekalert.org/pub_releases/2003-10/hhmi-cmh102203.php

Viited

Välislingid

Kategooria:Mineraalid